Συνέδριο BOBCATSSS

Το (αγγλ.)BOBCATSSS είναι ένα ετήσιο συνέδριο, το οποίο απευθύνεται σε επαγγελματίες της πληροφόρησης και φοιτητές Σχολών Βιβλιοθηκονομίας και Επιστήμης της Πληροφόρησης. Η διοργάνωση και η διεξαγωγή του Συνεδρίου αποτελεί μέρος των σπουδών των φοιτητών σε Σχολές Βιβλιοθηκονομίας και Επιστήμης της Πληροφόρησης σε Ευρωπαϊκά Πανεπιστήμια. Το όνομα του συντίθεται από το αρχικό γράμμα των πόλεων των Πανεπιστημίων που καθιέρωσαν το Συνέδριο και είναι οι εξής:

 Barcelona (Βαρκελώνη)
 Oslo (Όσλο)
 Budapest (Βουδαπέστη)
 Copenhagen (Κοπενχάγη)
 Amsterdam (Άμστερνταμ)
 Tampere (Τάμπερε)
 Stuttgart (Στουτγγάρδη)
 Szombathely (Szombathely)
 Sheffield (Σέφιλντ)

Το θέμα και οι διοργανωτές διαφέρουν από χρόνο σε χρόνο, όπως επίσης και ο τόπος διεξαγωγής του συνεδρίου.

Το επόμενο συνέδριο θα διεξαχθεί στις 23-25 Ιανουαρίου 2013, στην Τουρκία. Το θέμα του συνεδρίου είναι: «From Collections to Connections: Turning Libraries “Inside-Out”» και τη διοργάνωση έχουν αναλάβει μαθητές του Τμήματος Διαχείρισης της Πληροφόρησης του Πανεπιστημίου Hacettepe (Department of Information Management of Hacettepe University) και της Βασιλικής Σχολής Βιβλιοθηκονομίας και Επιστήμης της Πληροφόρησης (The Royal School of Library and Information Science).

Τα πέντε πιο πρόσφατα συνέδρια BOBCATSSS και το θέμα τους είναι:

 2012: Το 20ο συνέδριο BOBCATSSS διεξήχθη στις 23 - 25 Ιανουαρίου 2012, στο Άμστερνταμ της Ολλανδίας. Το θέμα του συνεδρίου είχε τίτλο «Information in e-motion» και τη διοργάνωση ανέλαβαν φοιτητές των Πανεπιστημίων Hogeschool van Amsterdam στην Ολλανδία, Hanze University of Applied Sciences Groningen στην Ολλανδία, και Stuttgart Media University στη Γερμανία.

 2011: Το 19ο συνέδριο BOBCATSSS διεξήχθη κατά το διάστημα μεταξύ 31 Ιανουαρίου – 2 Φεβρουαρίου στην Ουγγαρία. Φοιτητές Βιβλιοθηκονομίας και Επιστήμης της Πληροφόρησης από την Ουγγαρία, τη Νορβηγία και την Αυστρία ανέλαβαν τη διοργάνωση του συνεδρίου, με θέμα «Finding new ways».

 2010: To 18ο συνέδριο BOBCATSSS με θέμα «Bridging the digital divide: libraries providing access for all?» διεξήχθη στις 25 - 27 Ιανουαρίου 2010 στην Πάρμα της Ιταλίας. Τη διοργάνωση του συνεδρίου ανέλαβαν φοιτητές του Τμήματος Βιβλιοθηκονομίας, της Σχολής Πολιτισμικής Κληρονομιάς του Πανεπιστημίου της Πάρμα (University of Parma , Department of Cultural Heritage. Section Library Science), σε συνεργασία με φοιτητές του Τμήματος Ιστορίας και Σπουδών Τεκμηρίωσης του Πανεπιστημίου της Μίλαν (University of Milan , Department of History and Documentation Studies, Italy) και φοιτητές του Τμήματος Πληροφόρησης και Επικοινωνιών του Πανεπιστημίου Manchester Metropolitan University (Manchester Metropolitan University, Department of Information and Communications) με φοιτητές της Σχολής Επιχειρηματικής Πληροφόρησης του Πανεπιστημίου Liverpool John Moores University (Liverpool John Moores University, School of Business Information. Information and Library Studies, United Kingdom.).

 2009: Το 17ο συνέδριο BOBCATSSS με θέμα: «Challenges for the New Information Professional» έλαβε χώρα στις 29-30 Ιανουαρίου 2009 στην Πορτογαλία. Η διοργάνωση του συνεδρίου προέκυψε από τη συνεργασία μεταξύ των φοιτητών του Πανεπιστημίου στη Φινλανδία (University of Tampere, Finland) και του Πανεπιστημίου του Πόρτο, στην Πορτογαλία (University of Porto, Portugal).

 2008: Το 16ο συνέδριο BOBCATSSS πραγματοποιήθηκε στις 28- 30 Ιανουαρίου 2008 στην Κροατία, με θέμα «Providing access to information for everyone». Τη διοργάνωση και διεξαγωγή του συνεδρίου ανέλαβαν φοιτητές των Πανεπιστημίων Humboldt University Berlin, στη Γερμανία, University of Osijek, στην Κροατία, University of Applied Sciences Potsdam, στη Γερμανία και University of Zadar, στην Κροατία.

Το πρώτο συνέδριο BOBCATSSS έλαβε χώρα στη Βουδαπέστη το 1993, με θέμα «The Role of Libraries Today, Tomorrow and Beyond».

 Παραπομπές 

 Βιβλιογραφία 
bobcatsss
BOBCATSSS

 Εξωτερικοί Σύνδεσμοι 
Επίσημη ιστοσελίδα του BOBCATSSS 
Μέλη του BOBCATSSS

Κατηγορία:Βιβλιοθηκονομία